หุ้นบลูชิพ “เด่น-ดิ่ง” เดือน เม.ย.61
ภาพรวมตลาดหุ้นไทยเดือนเมษายน 2561 ที่ผ่านมายังไร้ปัจจัยใหม่หนุน โดยดัชนี (SET) ณ วันที่ 30 มี.ค. 2561 ปิดที่ 1,780.11 จุด ขณะที่ดัชนี ณ วันที่ 30 เม.ย. 2561 ปิดที่ 1,776.26 จุด ทำให้ลบไป -3.85 จุด มีการเปลี่ยนแปลง -0.22%
4 พ.ค. 2561

เส้นทางนักลงทุน
ภาพรวมตลาดหุ้นไทยเดือนเมษายน 2561 ที่ผ่านมายังไร้ปัจจัยใหม่หนุน โดยดัชนี (SET) ณ วันที่ 30 มี.ค. 2561 ปิดที่ 1,780.11 จุด ขณะที่ดัชนี ณ วันที่ 30 เม.ย. 2561 ปิดที่ 1,776.26 จุด ทำให้ลบไป -3.85 จุด มีการเปลี่ยนแปลง -0.22%
ดัชนี SET ณ สิ้นเดือน เม.ย. 2561 ถูกต่างชาติขายสุทธิ 2.14 หมื่นล้านบาท และพอร์ตโบรกเกอร์ขายสุทธิ 1.36 พันล้านบาท ส่วนสถาบันซื้อสุทธิ 1.55 หมื่นล้านบาท และนักลงทุนรายย่อยซื้อสุทธิ 7.23 พันล้านบาท
เหตุที่ดัชนีปรับตัวลงเจอแรงเทขายมาจากหุ้นกลุ่มธนาคารพาณิชย์ในประเด็นกำไรสุทธิปีนี้มีโอกาสชะลอตัวลง จากการฟรีค่าธรรมเนียมโอนเงินและภาระกันสำรองเพื่อรองรับมาตรฐานบัญชี TFRS9 ส่วนปัจจัยลบจากต่างประเทศ ยังเป็นมาตรการกีดกันการค้าระหว่างสหรัฐฯ-จีน ที่ยังไม่สามารถเจรจาหาบทสรุปได้ ขณะที่อัตราผลตอบแทนพันธบัตรสหรัฐอายุ 10 ปี เริ่มปรับขึ้นที่ระดับ 3% อีกครั้ง
เช่นเดียวกับความเคลื่อนไหวของดัชนีตลาด SET50 ที่เป็นลบ โดย ณ วันที่ 30 มี.ค. 2561 ปิดที่ 1,177.02 จุด ขณะที่ดัชนี ณ วันที่ 30 เม.ย. 2561 ปิดที่ 1,171.79 จุด ทำให้ลบไป -5.23 จุด มีการเปลี่ยนแปลง -0.44% ซึ่งเคลื่อนไหวไปทิศทางเดียวกับดัชนี SET เป็นลบ นั่นก็ถือว่า หุ้นขนาดใหญ่ยังเป็นตัวกดดัน
และหากดูรายตัวในหุ้นกลุ่มตลาด SET50 จะพบว่า มีทั้งหุ้นปรับตัวขึ้น และมีหุ้นปรับตัวลง แต่ตัวไหนที่สามารถเป็นตัวประคองดัชนีไม่ให้ลงลึก และเป็นตัวกดดัชนีอย่างชัดเจน
บทพิสูจน์ พบว่า หุ้นที่ปรับตัวขึ้นและช่วยประคองไม่ให้ดัชนีลงลึก ได้แก่ PTTEP, DTAC, BEAUTY, BEM, BTS, TRUE, CENTEL, WHA, HMPRO, AOT, IVL, MINT, BJC, LH, PSH, ROBINS, GLOBAL, PTTGC, CPN, TOP, PTT, BPP, KCE และ KKP ตามลำดับ
ส่วนหุ้นปรับตัวลง พร้อมกดดันดัชนี ได้แก่ EA, CBG, SAWAD, BH, SCB, TMB, KBANK, SCC, MTC, TU, IRPC, BANPU, BDMS, EGCO, KTB, CPF, BBL, SPRC, TPIPP, CPALL, TISCO, INTUCH และ GPSC ตามลำดับ
ขณะที่ราคาหุ้นเหวี่ยงไปเหวี่ยงมาจนในที่สุดปิดเท่าราคาเก่า (ไม่เปลี่ยนแปลง) ได้แก่ ADVANC, TCAP และ BCP
ทั้งนี้ รายละเอียด “ราคาหุ้นปรับขึ้น, ราคาหุ้นปรับลง, และราคาหุ้นไม่มีการเปลี่ยนแปลง” (ดูจากตารางประกอบ)
…
